
je Čolića (1 221.- 

U Bosni, od vremena feth-a pa do 
današnjih dana, djelovao je i radio ve- 
liki broj učenjaka relevantnih u cjelini 
za islamski svijet, među kojima je bio 
i veliki broj živih sufija — učitelja naše 
duhovnosti. Neki su djelovali uumenom 
riječju, a neki i usmenom i pisanom, 

U skupinu prvih možemo ubro- 
jiti (XV stoljeće) šejha Ajni Dedu (p. 
866/1461-2.), šejha Šemsi Dedu (p. 
866/1461-2.), (XVI stoljeće) šejha Hamzu 
Balija Orlovića (p. 981/1573-4.), (XVII sto- 
ljeće) šejha Ibrahima Bistrigiju (p. 1665.), 
(XVIII stoljeće) Husejn-babu Zukića (p. 
1799.), (XIX stoljeće) šejha Mejli-babu (p. 
1853/4.), šejha Hasan-babu Hadžimejjli- 
ća (p. 1898/99.), (XX stoljeće) šejha Ome- 
ra Paloša (p. 1925.), šejha hafiza Husni 
efendiju Numanagića (p. 1931.), šejha 
Džemila Numanagića (p. 1954.), šejha 
hafiza Muharema Lemeša (p. 1955.), šej- 
ha Halid efendiju Salihagića (p. 1993.), 
šejhove iz porodice Hadžimejlić, šejha 
Šefika Alića i dr. 

U pročelju druge skupine je (XVI sto- 
ljeće) Alauddin Ali-dede (p. 1598.), (XVII 
stoljeće) šejh Abdullah Bošnjak (p. 1644.), 
šejh Ahmed Mujezinović (p. 1686.), šejh 
Hasan Kaimija (p. 1691.), (XVIII stoljeće) 
šejh Fevzi Mostarac (p. 1747.), šejh Ab- 
dullah Salahuddin el-Uššaki Salahi (p. 
1782.), (XIX stoljeće) šejh Abdur-Rahman 
Sirrija (p. 1846/47.), šejh Ilhami-baba 
Žepčak (p. 1821.), imnogi drugi. 

Tu su i naši savremenici šejh Fej- 
zullah Hadžibajrić (p. 1990.), Abdullah 
efendija Čelebić (p. 1992.), šejha hafiz 
Mustafa efendija Mujić (p. 1999.), šejh 
Mustafa efendija Čolić (p. 2003.), šejh 
Zakir Bektić (p. 2005.), šejh Salih efendi- 
ja Ibrišević, Ismail Ahmetagić, hafiz Ha- 
lid efendija Hadžimulić, imam Midhat 
efendija Čelebić, hafiz Mehmed Kara- 
hodžić i dr. 


o oo; 


Šejh Mustafa efe 


Pored ovih sufijskih učitelja u novi- 
je vrijeme i naši intelektualci izučavaju 
tesavvufsku misao i učenje. Prije svih 
mislimo na profesora Džemala Ćehajića, 
profesora Ismeta Kasumovića, profeso- 
ra Rusmira Mahmutćehajića i profesora 
Rešida Hafizovića. 

Šejh Mustafa efendija Čolić je jedna 
od najblistavijih zvijezda našeg duhov- 
nog neba. Najbolji svjedok toga jeste 
njegov životni put, te njegova djela i 


radovi koje je ostavio iza sebe. 

Životni put uvaženog šejha (u da- 
ljem tekstu Šejh Čolić ili samo Šejh), na 
intelektualnom planu, bio je jako plo- 
dan. On je iza sebe ostavio veliki broj 
autorskih djela, prijevoda i komentari- 
sanih prijevoda. Do sada je objavljeno 
preko dvadeset naslova, a još skoro 
toliki broj u rukopisima i priprema čeka 
na objavljivanje. Pored toga Šejh je bio 
učesnik na nekoliko znanstvenih sku- 

pova na kojima je predstavio svoje re- 
ferate. 

Do sada, na našem jeziku, nije 
objavljena čak ni jedna studija o njemu 
i o njegovom radu. Primarnim naučnim 
značajem ovog istraživanja smatram 
aktueliziranje i produbljivanje interesa 
za ovu značajnu ličnost naše duhovno- 
sti, njegove radove i prijevode, a samim 
time i za njegovu tesavvufsku misao i 
naučavanje. 

Što se tiče Šejhovih radova, prema 
našim uvidima, do danas je 31 ugledao 
svjetlo dana. 


Životni put 
šejha Mustafe efendije Čolića 


Rana mladost i obrazovanje 

Šejh Mustafa efendija Čolić rođen je 
u Istočnoj Bosni, 1. marta, 1921. godine 
/ 20. džumadel-uhraa, 1339. hidžretske 
godine, u selu Pločnik, naselju Soko- 
lovići, kod Sokolca, između Romanije i 
Devetaka. Po tadašnjem teritorijalnom 
ustroju ta oblast pripadala je srezu Ro- 
gatica. Otac mu se zvao Šaćir, a majka 
Devlija, rođena Smajić. Početno osnov- 
no i vjersko obrazovanje stekao je u 
rodnom mjestu. 

Za šest godina, pred četvoricom 
muallima, savladao je u Mektebu sve 
ilmihale koji su se u to vrijeme izučavali: 
Tuhfetul-ihvan, Bidajetu-l-inas i Fikhu-l- 
'ibadat. Znao ih je skoro napamet. U po- 
rodičnoj kući još kao dječak predvodio 
je džemat u noćnim namazima. 

Osnovnu školu završio je sa Dem- 
kom Andelić, među osamdesetero srp- 
ske djece. Zajedno sa njim izjasnio se 
da je po nacionalnoj pripadnosti Turčin. 
Učitelj Dubljević im je kazao da su "Srbi 
muslimanske vere" Kako je bio najbolji 
učenik oba učitelja, jednog Srbijanca 
drugog Hrvata, osobito su ga pazili. 
Samo jedan puta je kažnjen i to kada je 
iz bukvara iščupao kraljevu sliku. 

Nakon što je položio prijemni ispit 
za Šerijatsku gimnaziju, nekako pred 
početak nastave ozlijedio se sjekirom. 
Razbolio se od trovanja krvi čije će li- 
ječenje potrajati mjesec dana. Nakon 
ozdravljenja amidža Bećiraga upisuje 
ga u Merhemića medresu u Sarajevu. 

Dva mjeseca poslije, amidža, po sa- 
vjetu travničkog kadije, prebacuje ga u 
reformisanu Elči Ibrahim-pašinu medre- 
su (Fevziju) u kojoj je bilo još slobodnih 
mjesta. Nakon polaganja specijalnog is- 
pita upisuje se u nanovo opremljenu Me- 
dresu sa dobro uređenim internatom. 

Bio je odličan učenik tako da je dru- 


gi i treći razred Medrese završio za samo 
jednu godinu. Uoči samog drugog svjet- 
skog rata završio je školovanje u Medre- 
si sa dvadeset i šest petica i jednom če- 
tvorkom u završnom svjedočanstvu. Bio 
je najbolji učenik svoje generacije. 


Imamski posao i prvi 

muhadžirluk 

Nakon povratka kući, po babinom 
naređenju, odlazi u selo Rijeka, džemat 
Podžeplje gdje će kod babinog daidže 
klanjati teravih-namaz, Kako je u Podže- 
plju bila sagrađena nova džamija ostaje 
da radi kao imam i muallim. 26. januara 
1941. godine dekretom Ulema medžli- 
sa u Sarajevu postavljen je za mualli- 
ma-namještenika u džematu Podžeplje 
(srez Rogatica). Ovaj dekret će mu biti 
kasniji uručen. Tu ostaje osam mjeseci 
i završava jednu hatmu sa četrdesetero 
djece. Zatim odlazi kući radi odmora. 
Tu, kod roditelja, 1941. zatiče ga "srpski 
ustanak". 

Iste godine, u dvadesetoj godini nje- 
gova života, u mjesecu julu majka mu 
umire od upale pluća. Četnici mu ubija- 
ju oba djeda, oca, dva brata, amidže, da- 
idže i drugu bližu rodbinu. Dvije sestre 
su mu žive zapaljene u kući. Amidžinca 
koja je to posmatrala iz obližnje štale, sa 
dvije preostale sestre, ostat će u životu 
i to će mu kasnije kazivati. Rahmetulla- 
hi alejhim edžmein. U intervjuu za Pre- 
porod 1996. za svoje najbliže srodnike 
kazat će: "Svi moji preci pobijeni su od 
strane Srba zbog kelimei-šehadeta! 

Nakon povlačenja domobrana iz 
Rogatice pred četničko-partizanskim 
upadima odlazi preko Goražda, Foče, 
Kalinovika i Mostara za Sarajevo. Zajed- 
no sa drugim muhadžirima smješta se u 
prepune prostorije Gazi Husrev-begove 
medrese, otprilike u mjesecu oktobru, 
iste godine. 

14. novembra, 1941. godine, pred 
Kurban-bajram, otac Abdulaha Konjici- 
je, Ibrahimaga odvodi ga iz Sarajeva da 
bude imam u džematu Ostružnica, kod 
Fojnice. Pedeset i jednu godinu poslije, 
14. novembra, 1992, godine, Šejh će 
ponovo kao muhadžir doći na isto po- 
dručje. 

Iz tog džemata javlja se pismeno 
Ulema medžlisu u Sarajevo: "Izbjegao 
sam prije pet mjeseci od četničko-ko- 
munističkih bandi iz mjesta službo- 
vanja preko Goražda, Foče, Mostara u 
Sarajevo: Iste godine dobio je dva de- 
kreta o postavljenju: prvi za džemat u 
Podžeplju, a drugi za džemat Voljevac- 
Ostružnica. Dekretom Ulema medžlisa 


rebiu-l-evvel/ rebiu-l-ahir 1430. - mart 2009. 


od 28. marta 1942. godine postavljen 
je za imama i muallima u džematu Vo- 
ljevac-Ostružnica. 24. novembra 1945. 
godine novim dekretom produžava mu 
se rad kao imama i muallima u istom 
džematu. 

U Ostružnici ostaje desetak godina. 
Pored imamskog posla, nakon završe- 
nog rata, bio je predsjednik i knjigo- 
vođa mjesne zadruge. Tu se upoznaje 
sa mladim intelektualcem Halid-efen- 
dijom Salihagićem koji će postati nje- 
govim nerazdvojnim drugom na putu 
duhovnog usavršavanja. 


Ulazak u tarikat 

U vremenskom periodu, između 
1945. i 1949. godine, Mustafa-efendija 
postaje derviš. Ispočetka je oklijevao. 
Međutim, upoznavanje sa mladim inte- 
lektualcem Halidom Salihagićem bilo je 
presudno, tako da se ova dva tragaoca 
za istinom, u najpoletnijjim godinama 
svoga života, u istom mjesecu podervi- 
šuju. Prvi kod šejha derviša Rizvan efen- 
dije Bodovije, a drugi kod šejha Džemil 
efendije Numanagića, Pred smrt šejh 
Rizvan idžazetnamom će promovisati 
Mustafa efendiju u šejha i svoga halifu 
— nasljednika. 

Jednu večer, u isto vrijeme, stižu im 
pismena rješenja od strane Sreza Fojni- 
ca za raspored na administrativne po- 
slove u samom Srezu. Bez prethodnog 
dogovora, obojica odbijaju rješenja i 
vraćaju ih po predsjedniku mjesne za- 
jednice. 

Odmah nakon toga Mustafa-efendi- 
ja odlazi u"kovačnicu novih ljudi — JNA" 
na odsluženje vojnog roka u trajnu od 
dvije godine, a Halid-efendija na prisilni 
rad od mjesec dana na Romaniju. 

Po povratku obavlja imamsku duž- 
nost u dvije gradske džamije u Fojnici. 
Dekretom Ulema medžlisa od 17. janua- 
ra 1952. godine premješten je za imama 
i hatiba džemata Atik-džamije u Fojnici. 
Na lični zahtjev 03. juna 1954. godine 
postavljen je za imama i hatiba Šaban- 
efendijine džamije, također, u Fojnici. 

U tim godinama "vrućeg i hladnog 
rata" pored spomenutih šejhova upo- 
znat će i šejha Hadžimejlić Abdullatif 
efendiju i šejha hafiza Muharem efendi- 
ju Lemeša. Družio se i sa kadijom Gačo 
hafiz Muhamedom, sa Hadžimejlić hafiz 
Ćazimom, kao i sa svim mjesnim imami- 
ma. 


Boravak u Jajcu 
17. ramazana, 1955. godine Šejh seli 


u Jajce gdje je postavljen za imama, ha- 

tiba i muallima džamije Esme-sultanije. 
Radeći kao imam, u različitim vremen- 
skim periodima, bio je sekretar Udru- 
ženja ilmijje, glavni imam, predsjednik 
Odbora islamske zajednice i član Repu- 
bličkog i Vrhovnog Sabora IVZ-e u SFRJ. 

Nakon što je Vrhovno starješinstvo 
službeno zabranilo da imami nose 
ahmedije i džubbeta osim za vrijeme 
obavljanja vjerskih obreda Šejh se pi- 
smenom molbom obraća reisu-l-ulemi 
da on bude izuzet. Međutim, 25. juna 
1962. godine dobija odbijenicu. 

Sve vrijeme je bio pod prismotrom 
organa državne bezbjednosti i njihovih 
pomagača. Zbog obavljanja javnih vjer- 
skih obreda osuđivan je novčanim glo- 
bama i zatvorskim kaznama. 

Šejh je svjedočenjem znanja i pro- 
duhovljenosti kod imama i običnih lju- 
di stekao nazivi "muderris" tj. profesor, 
učitelj. To je izazvalo ljubomoru i zavist, 
pa je protiv njega upućena neosnovana 
pritužba. Tri mjeseca poslije, odgova- 
rajući na nju predsjednik Starješinstva 
Naim-ef. Hadžiabdić napisat će podno- 
siocima tužbe:"Mustafa-ef. spada među 
naše najvrjednije imame; 

03. februara, 1966. godine unapri- 
jeđen je, od strane tadašnjih organa 
islamske zajednice, u vjersko-prosvjet- 
nog referenta (glavni imam) Odbora IVZ 
Jajce. Tu dužnost obavlja do 02. marta, 
1977. godine. Sve vrijeme, a i nakon 
toga, obavlja dužnost imama, hatiba i 
muallima u džamiji Esme-sultanije. 

Pišući o tom periodu Šejhovog 
rada Muharem ef. Omerdić kaže: "Sa 
Muderrisom, kako sam ga i sam oslov- 
ljavao, poznajem se od 1965. godine. 
On je bio ahbab moga dede i babe. Tri 
godine sam zaredom dolazio na rama- 
zansku praksu na njegov teren. To su 
nezaboravni trenuci moga života. Učio 
me je o onome što do tada nisam čuo. 
Njegovo ponašanje kao hodže učenici- 
ma je ulijevalo ljubav prema imamskom 
pozivu. Bio je ponosan na svoju službu i 
svoj rad. Onako, džovadli, lijep, ponosit 
i zdrav postao je slika i prilika mnogim 
softama kakvi bi trebali biti sutra u ovoj 
odgovornoj službi. Volio je islam, me- 
dresu i softe. Prije na desetak godina 
nego što će Islamska zajednica pokre- 
nuti akciju za ubiranje zekata i sadeka 
fitra za medresu on je to aktuelizirao 
u Jajcu. Njegova objašnjenja zašto to 
tako treba biti i danas su aktuelna. Moji 
kontakti su ostali sa njim do njegova 
preseljenja. Uvijek mi je davao podršku 
i podsticao moj rad. To je činio i prema 
drugima! 

Ibrahim efendija Babić svjedoči da 
je rahmetli Šejh bio jako tolerantan, da 
nije provodio nikakve represije ili name- 
tao neke stege bilo porodici, bilo svojim 
kolegama kao glavni imam. S druge 
strane bio je jako principijelan prema 
sebi. Prije puštanja brade svaki dan se 
brijao, brkovi su mu uvijek bili uredni, 
svake sedmice se podšišavao, nikada 
iz kuće nije izašao bez svijetle košulje 
skopčane do pod vrat, sa kapom i u sa- 
kou, čak i ljeti. Zadnju paru koju je imao 
davao bi prosjaku, nikad se ne obazirući 
na to ko je i šta je taj prosjak. Kasnije je 
pustio bradu i nosio je šejhovski tadž. 
Volio je da se šali, ali nikada vulgarno i 
uvijek bi, i iz šale, izvlačio neku pouku. 
U svojim nastupima i svome predstav- 
ljanju islama bio je jako širok, tako da je 
odstupao od stereotipa toga vremena. 
Nastojao je da ljudima olakšava, da im 
učini lijepim vjeru i omili Dragog Boga. 
Imame je voli bezrezervno, sa punim 
srcem, i to nije nimalo skrivao. Čak je 
govorio, prema hadisu, da ako su iko 
evlije (Allahovi odabranici) toga vreme- 
na onda su to imami, jer svojom javnom 
pojavom na dženazama, u džubama i 
ahmedijama, podsjećali su na smrt, na 
ahiret, a samim time i na Allaha. Svi koji 
su živjeli u tom periodu znaju šta znači 
moralna podrška nekome ko je tretiran 
kao građanin drugog reda. 

Jednom je savjetovao Ibrahim efen- 
diju:"Svaki hadis kojeg pročitaš ili čuješ, 
ako možeš da izvršiš njegovu poruku 
obavi je makar jedan puta u životu, 
zbog Pejgambera, sallallahu alejhi ve 
selleme! 

Pored velike širokogrudnosti, Šejh je 
bio izuzetno hrabar kada je to bilo po- 
trebno. Jedne prilike dok je bio glavni 
imam kada su došli policijski inspekto- 
ri Šejh se na njih izvikao tako da su to 
čuli svi na hodniku, prisjeća se Ibrahim 
efendija. Vikao je: "Vi od mene pravite 
neprijatelja ovog naroda i ove države, 
od mene kome su četnici poklali i pobili 
svu najbližu porodicu. Vi ste neprijate- 
lji ove države i među vam će se pojaviti 
oni koji će je srušiti." 


Penzionisanje i drugi muhadžirluk 

Šejh je penzionisan 31. marta 1987. 
godine, nakon više od 45 godina prove- 
denih u mihrabu. 

Od penzionisanja pa do rata Šejh je 
odlazio jedan ili dva puta mjesečno u 
Carevo Polje, mjesto u blizini Jajca, gdje 
se u jednoj privatnoj kući održavao sed- 
mični halka-zikr. One sedmice kada bi 
dolazio Šejh iza ikindije se učila Evradi- 


fethijja, sura el-Feth, Jasin i el-Mulk. Po- 
slije akšam namaza učio bi se zajednički 
zikr, a poslije toga Šejh bi se obraćao 
prisutnima. 

1992. godine, nakon četničke oku- 
pacije, napušta sa svojim džematlijama 
Jajce. Ljudi su kupili ono najnužnije, a 
on je ponio sa sobom nekoliko karton- 
skih kutija svojih rukopisa i nešto knji- 
ga. 14. novembra stiže u Kaćune kod 
Busovače. 


Boravak u Visokom i povratak 

Najvećem Dostu (Er-Refikul-E'ala) 

1995. godine Šejh se preselio u Viso- 
ko gdje će ostati sve do povrataka Naj- 
većem Dostu. 

Od dolaska u Visoko, skoro da nije 
bilo dana, kada neko nije bio u posjeti 
kod Šejha. Od političara, privrednika, 
muftija, imama, derviša, bivših džema- 
tlija i običnih ljudi. Sama Šejhova pojava 
bila je događaj za ljude koji ga prvi put 
vide. Do pred kraj života Šejh je neumor- 
no i satima govorio sa svojim sabesjed- 
nicima. Svi su ostajali intelektualno ili 
duhovno razoružani, a ujedno bogatiji 
novim zaključcima i spoznajama. Osta- 
tak vremena, u ovom periodu, provodio 
je u redigovanju svojih rukopisa i njiho- 
voj pripremi za štampu. Prije štampanja 
neke knjige Šejh je imao običaj, u krugu 
simpatizera, i posjetioca čitati tekstove 
koje je spremao za štampu. 

5. maja, 2004. godine/16. rebiul- 
evvela, 1425. hidžretske godine, u 84. 
godini života Šejh je preselio na bolji 
svijet. Rahmetullahi 'alejhi rahmeten 
vasi'aten. 

U Visokom Šejhu su hizmetili, poma- 
gali i dali veliki doprinos objavljivanju i 
promociji rezultata Šejhovog duhovnog 
puta i intelektualnog rada sin Ahmed, 
snaha Jasminka, Sejid efendija Đozić, 
Jasna Skopljak i dr. Također, značajan 
doprinos dali su i brojni sponzori. 

Šejh je stupio u brak sa Belkisa-ha- 
numom, rođ. Babić, iz Rogatice 1948. 
godine. Njihovi potomci su sin Mehme- 
dalija (r. 1954.), kćerka Fatima (r. 1955.) i 
sin Ahmed (r. 1956.), zatim petero unu- 
čadi: od Mehmedalije Vedad, od Fatime 
Lejla i Husejn i od Ahmeda Selma i Sel- 
man. 

Danas se, u Jajcu - gradu u kojem je 
Šejh Čolić proveo skoro svoj cijeli radni 
vijek — nalazi ulica sa imenom Šejh Mu- 
stafe ef. Čolića. 


Mensur Valjevac 

Duhovni put 
(sejri-suluk) 

U izvorima koji govore o šej- 
hovom životopisu ne nalazimo 
skoro nikavih podataka o nje- 
govom duhovnom putu, kao i 
o fazama kroz koje je prolazio. 
Isto tako, u njegovim djelima i 
prijevodima nalaze se tek neke 
naznake u vezi s tim. Tako da je 
vrlo teško predestaviti njegovu 
duhovnu biografiju u svijetlu 
tesavvufske misli, kao i njegove 
halove i mekame' u svijetlu te- 
savvufske literature. 

Kako smo ranije kazali, bora- 
vaku okolini Fojnice, druženje sa 
tamošnjim šejhovima i upozna- 
vanje sa mladim intelektualcem 
Halid-efendijom = Salihagićem 
bilo je presudno za dalju orijen- 
taciju šejha Čolića prema tesavvufu. 

Naime, mladog Mustafa-efendi- 
ju šejhovi su poticali da se podervi- 
ši, ali je on oklijevao. | tek, kada se 
upoznao i sprijateljio sa Halidefen- 
dijom oba su se u jednom mjesecu 
podervišili. Halid-efendija se predao 
(teslim) i povezao (intisab) sa šejhom 
Džemil-efendijom Numanagićem; a 
Mustafa-efendija sa šejh Rizvanom 
Bodovijom (1887-1954.). 

Pišući o duhovnom putu šejha 
Čolića Sejid-efendija Đozić kaže: 
"Šejh Derviš Rizvan-efendija ga je 
okupirao svojim ruhanijjetom toliko 
da je postao pravi mistik i rahib (aske- 
ta). Ova dva mlada prijatelja, nisu se 
zadovoljili samo mističnim (džezbij- 
skim) tarikatom, pa su otpočeli stu- 
dije sulukskog (gnostičkog) tarikata. 
Pošto je tesawwuf tarikatska teorija, 
i pošto su oba mlada derviša bila na- 
klonjena ilmi-kelamu i filozofiji, otpo- 
čeli su sistematski studirati i iščitavati 
tesawwufska i druga djela. Sve to 
je interpretirao mladi derviš (mute- 
sawwif) Halid efendija, a naš pisac ga 
je pomno pratio i stekao uvjerenje da 
mu je ostala još samo ta kombinova- 
na naobrazba, kao i da mu je to život- 


na sudbina. Stalni fikr' i zikr;? tefekkur" 
i tezekkur,/' su obojicu opili u tolikoj 
mjeri da su postali i bili džennetlije 
usred boljševičkog pakla."? 

Ulazak najboljeg softe svoje ge- 
neracije, mladog i perspektivnog 
imama Mustafa-efendije Čolića u ta- 
rikat bilo je vrlo značajno za očuvanje 
sufijskog mišljenja i tradicije u našim 
krajevima jer će, vrlo brzo, tadašnja 
Islamska zajednica, pod pritiskom 
državnih organa, početkom pede- 
setih godina prošloga vijeka, staviti 
tekije van svojih okvira i time margi- 
nalizirati tesavvuf i sve što je U vezi sa 
njime? 

Sam šejh kaže: "Što se tiče mojih 
prvih šejhova, to su bili: Hadžimejlić 
šejh Abdullatif-efendija, Numanagić 
šejh Džemil-efendija, Bodovija šejh 
Derviš Rizvan-efendija, a onda Had- 
žimejlić šejh hafiz Kjazim-efendija, 
rahmetullahi alejhim ve kuddiset 
esraruhum."" On ističe da su ga ova 
četiri šejha podučavala kao svoje vla- 
stito dijete. 

Nije bio ni zagovornik vezivanja 
isključivo samo za jednog šejha. On 
je smatrao da jedan derviš može ima- 
ti više šejhova. | to: 


1. Zvaničini šejh, koji nosi šej- 
hovsku odjeću; 

2. Zikirski šejh, koji podučava 
muride ezkarima; 

3. Sohbetski šejh koji ruko- 
vodi u ilumima šerijata i tarikata, 
marrifeta i hakikata islamskog." 

Sejid efendija Đozić, pored 
ostalog, ističe: "Glavni posao 
mu je bio zikr i fikr, tezekkur i te- 
fekkur, mutale'a'? i muzakera;"? 
a zatim pisanje i prevođenje te- 
sawwufskih kitaba. To mu je 'bi 
inajetillahi" bio sevep da bude 
svestrani hodža i šejh. Njegove 
džematlije u Jajcu su ga promo- 
visali za svoga muderrisa, a šej- 
hovi i derviši su ga promovisali 
za šejha, šerijatskog muallima i 
tarikatskog muršida!"? Šejh bi 
ponekad govorio:"Ja sam hodža 
i derviš:!'? 

lako je bio, formalno, pripadnik 
nakšibendijskog tarikata'" i prevodio 
djela koja se tiču postulata tog tarika- 
ta, šejh ga nikada nije preferirao. On 
je govorio da je slijedbenik univerzal- 
nog tarikata, tzv. tarikati-muhamme- 
dijje-islamije. 

Šejh je bio izuzetan poznavalac 
arapskog jezika, a poznavao je i tur- 
ski jezik. "Ja sam se tada dobro upu- 
tio u arapski jezik, doduše samo očni, 
pošto nisam slušao govorni arapski 
jezik, nisam mogao razumjeti kad se 
tim jezikom govori. Napisani arapski 
tekst sam dobro razumio, te sam se 
osposobio da mogu prevoditi klasič- 
na arapska djela o islamu. Bavio sam 
se, uglavnom, studijom tesavvufa.'? 

Rezultat takvog životnog isku- 
stva jeste, do danas, preko dvadeset 
objavljenih autorskih knjiga, prijevo- 
da i drugih radova i još toliki broj koji 
čeka u rukopisima i pripremama. To 
svrstava rahmetli šejha u najplodnije 
autore sufijske provenijencije našeg 
podneblja. 

Međutim, šejh je, zbog svoje veli- 
ke skromnosti, govorio: "Ja sam der- 
viš svakome ko sebe smatra šejhom, 

a šejh sam svakome ko mene smatra 
i prihvata za šejha."? 

Šejh je zvanično promovisao i dao 
idžazetnamu |brahim-efendiji Babi- 
ću, Ramiz-efendiji Bećireviću, Nijazu 
Džindi i Derviš-efendiji Imamoviću. 

Ako bismo posmatrali ukupno šej- 
hovo životno iskustvo, mogli bismo 
reći da su značenja kur'anskih riječi: 
U stvaranju nebesa i Zemlje i u izmje- 
ni noći i dana su, zaista, znamenja za 
razumom obdarene, za one koje i sto- 
jeći i sjedeći i ležeći Allaha spominju i o 


ija Estrrrezsuklanije eklajce 
Ndrosvoje imamske su 


stvaranju nebesa i Zemlje razmišljaju. 
'Gospodaru naš Ti nisi ovo uzalud stvo- 
rio; hvaljen Ti budi i sačuvaj nas patnje 
u vatri!/"? bila odslikana u njegovom 
svakodnevnom životu. 


Prije preseljenja, na upit jednog 
od učenika: "Šta ćemo mi poslije 
Vas?" odgovorio je: "Imate moje knji- 
ge. Ko se bude sa njima družio družit 
će se isa mnom." 

Pola godine nakon njegova pre- 
seljena, na tevhidu za šejhovu dušu 
(ili kazano šejhovim jezikom, za "in- 


sana osobno") imam Midhat-efen- 
dija Čelebić je kazao: "Toliki je obim 
šejhovog rada da mi u pedeset na- 
rednih godina nećemo biti u stanju 
doseći njegove spoznaje i duhovne 
horizonte i obzorja.' 


Šejh hadži Halid-efendija Saliha- 
gić (1916-1993.) 

Ličnost koja je, možemo slobod- 
no reći, formativno obilježila najzna- 
čajniji dio šejhovog života bio je had- 
ži Halid-efendija Salihagić. On je sa 
šejhom zajedno prešao duhovni puti 
prostudirao sve što je šejh prevodio i 
na čemu je radio. Šejh Čolić ga je vrlo 
često spominjao u svojim sijelima, a 
o njemu govori i u svojim knjigama. 
Rahmetli šejh, pišući o njemu, ističe 
da je on bio: "Moj posebni tarikatski 
i marifetski joldžija,?" rahmetullahi 
alejhi"?! 

Muharem-ef. Omerdić, pišući o 
odnosu ove dvojice velikana, kaže: 
"Jedan od njegovih životnih saput- 
nika šejh Halid-ef. Salihagić bio je 
njegov korektiv kakvog bi poželio 
svaki umni čovjek. Takva dva ahbaba 
bilo je teško naći u Bosni. Oni su bili 
sijači plodnog sjemena koje je svoje 
žile pustilo u tlo mnogih mjesta ove 
zemlje. 

Pisani biografski podaci o životu 
hadži Halid-efendije Salihagića su 
oskudni. Daleko su obimnije usmene 
predaje njegovih duhovnih potoma- 
ka, njegovih prijatelja i općenito ljudi 
koji su ga poznavali. Ta kazivanja su, 
uglavnom, u vezi s njegovim duhov- 
niim putem, spoznajom, zaključcima 
i stavovima o pojedinim pitanjima i 
problemima koji su se javljali u tom 
vremenu. 

Šejh hadži Halid-efendija poseb- 
no je bio oduševljen prijevodima Ibn 
Arebijevih djela koje je sačinio šejh 
Čolić, a i sam je bio je okean znanja, 
spoznaja i otkrovenja. 

Pored toga, šejh Halid-efendija 
analizirao je društvena kretanja u svi- 
jetu i u domovini. Deset godina prije 
posljednjeg rata govorio je o nužno- 
sti široke platforme djelovanja Boš- 
njaka muslimana. Kada je osnovana 
SDA, podržao je aktivno uključivanje 
u njen rad i djelovanje. Šejh Mustafa- 
efendija uopće ili vrlo rijetko se doti- 
cao takvih pitanja.? 

lako je bio izraziti duhovnjak, Ha- 


rebiu-l-ahir/džumade-l-ula 1430. - april 2009. 


lid-efendija je, kako to ističe i sam 
šejh Čolić u svojim djelima, bio par 
exellence intelektualac: "Imao sam 
sreću da sa sobom imam jednog in- 
telektualca, pa smo dobro kombini- 
rali, ja svoje vjeronaučno znanje, a 
on naučno znanje, pa smo zajednički 
studirali. Ja bih svakom hodži prepo- 
ručio da sebi u društvo nađe jednog 
naučnog intelektualca, da se druže, 
da jedan drugom pomogne."" Jako 
je ilustrativna slijedeća anegdota. 
Naime, gvardijan samostan u Fojnici 
jednom prilikom, na misi, javno je 
upozorio svoje župljane na Halida 
Salihagića rekavši da se strogo paze 
da stupaju u kontakt s tim čovjekom 
jer on čita više knjiga od cijele njego- 
ve župe zajedno. Hadži Halid-efendi- 
ja redovno je išao u biblioteku samo- 
stana i iznajmljivao desetine knjiga.? 

Profesor Ćehajić, na dva mjesta, u 
knjizi Derviški redovi u jugoslovenskim 
zemljama?" spominje Halid efendiju. 
Na prvom, u nakšibendijskoj silsili?? 
koja ide preko Vukeljića i, na dru- 
gom, govoreći o nakšibendijama u 
Fojnici. Nakon što je spomenuo šejha 
Džemila Numanagića, on kaže: "Nje- 
ga je naslijedio šejh Halid Salihagić, 
koji i sada djeluje i propagira ideje 
nakšibendija:?? 

Ljudi na koje je hadži Halid efen- 
dija imao presudan utjecaj, pored 
šejha Mustafa-efendije Čolića, prema 
našim saznanjima su: Ibrahim Numa- 
nagić, Muhamed Sarajlić, hadži Salih 
Mekić, šejh Salih efendija Ibrišević, 
doktor Alija — sin Fahri-efendije Ilja- 
zija iz Đakovice, rahmetli Abdullah 
efendija Čelebić, imam Midhat-efen- 
dija Čelebić, Sulejman-efendija Čeli- 
ković, šejh Šefik Alić, šejh Halil Brzina, 
Ćamil Medar i Adil Lozo. 

Kada razmišljamo o ovoj dvojici 
velikana prisjećamo se hadisa Alla- 
hovog Poslanika, sallallahu alejhi ve 
alihi ve selleme: 

"Ostavljam vam ono čega, ako se 
budete držali, nećete poslije mene 
zalutati. Jedno od toga je uzvišeni- 
je od drugog: Allahova knjiga koja 
je ispruženo uže sa Neba do Zemlje 
i moje potomstvo — porodica moje 
kuće. Njih dvoje se neće razdvojiti 
dok ne stignu do moga vrela, pa gle- 
dajte kako će te me naslijediti u po- 
gledu njih"? 

O jednom svjedoče njegove knji- 


ge i radovi, a o drugom njegovo du- 
hovno potomstvo. 

Nadamo se da će u skoroj buduć- 
nosti biti sakupljena građa o životu i 
duhovnom putu hadži Halid efendije 
Salihagića od ljudi koji su još uvijek 
živi, koji čuvaju uspomene na njega i 
nose i razvijaju njegove spoznaje. 


Bilješke: 

1. Imarn el-Kušejri daje slijedeće definicije hala 
i mekama: "( s AZ gd sp ra psi! ie JULI; 
029) sb oma BH LS) 3 LA KG ga i 
slan JsYL zla) davagi gloslol dolazi ozš3) res 
Je SLILLU sg ai ia U Jljaily SG SLOLŽJUG 
455 JUH Log aolio jd 552 pLUMI og gg Ja 
UL 52.) Hal kod sufija se odnosi na neko znače- 
nje-stanje koje dolazi na srce, bez njihove na- 
mjere, privlaćenja i sticanja, kao što su: ushićenje, 
tuga, rasploženje, zatvorenost, žudnja, uzrujanost, 
strah ili potrebnost za nečim. Halovi su darovani, a 
mekami su zarađeni. Halovi dolaze bez prethod- 
nog postojanja, a mekami proizilaze iz ulaganja 
napora. Posjednik mekama je postojan na svome 


mekamu, a posjednik hala narasta u svome halu" 


Ebul-Kasim Abdul-Kerim ibn Hevazin el-Kušejri, 
Fr-Risaletul-Kušejrijjetu, Šeriketu mektebeti_ ve 
matbe'ati Mustafa el-Balj el-Halebi ve evladihi bi- 
Misr, 2. izdanje, Kairo, 1959. str 34. — x 


2. Profesor Ćehajić dva puta spominje šejh Džemil 
efendiju Numanagića u nakšibendijskoj silsili, ne 
iznoseći nikakve detalje o njemu. Vidjeti: Džemal 
Ćehajić, op. cit. str. 55. | 59. Iz više intervjua smo 
saznali da je bio derviš šejh Hasan-babe Hadži- 
mejlića (p. 1898/99), a poslije je on bio šejh Abdu- 
Ilatifu (p. 1951.), sinu svoga šejha Hasan-babe, On 
je, također, šejh hadži Halid efendije Salihagića (p. 
1993.). Preselio je 1954. godine. 52 godine bio je 
mujezin u Čaršijskoj džamiji u Fojnici u čijem dvo- 
rištu se nalazi njegov mezar. 

3. O šejh Rizvan Bodoviji Sarajliću (1887-1954.) 
nismo pronašli pisane tragove. Iz različitih inter- 
vjua smo saznali da je bio visokog rasta, oglavački 
murid i derviš šejha Hamdi efendije Sikirića koji je 
vodio tekiju na Mlinima od 1907. do 1917. godine 
kada preuzima tekiju na Oglavku. Bio je, kako se 
to onda zvalo, cimerman (tesar). Bavio se izgrad- 
njom kuća, Međutim, to nije smetalo Šejhu Čoliću 
da ga okabuli kao svoga muršida, jer je u njemu 
prepoznao vrijednost. Šejh Čolić ga je opisivao 
kao duhovnog gorostasa. Njegov mezar danas se 
nalazi u Fojnici, a Šejh Čolić mu je obnovio nišane 
poslije zadnjeg rata. 

4. Razmišljanje, meditacija, logika. 

5. Jezički riječ zikr znači spominjanje, sjećanje i ima 
suprotno značenje od zaborava. Za terminološko 
značenje ove riječi islamski učenjaci dali su više 
defincija. 

6. Domišljanje, promišljanje. 

7. Dosjećanje. 

8. Sejid ef. Đozić, Kratka biografija pisca ovog ki- 
taba, iz djela Briljanti mudrosti (Tekstovi mudrosti, 
biti i suštine), Šejhul-Ekber Muhjuddin ibn Arebi, 
kaddesallahu sirrehu, prevodilac | komentator: 
Šejh Čolić hadži Mustafa efendija, izdavač: Tekija 
Šejh Husejn-baba Zukić, Hukeljići-Živčići (Fojnica), 
Visako, 2005., str, 448. 

9. Negdje u tom periodu od strane državnih or- 
gana bit će zabranjen i rad mekteba. Čak i u Gazi 
Husrevbegovoj medresi tri godine nisu primani 
novi učenici. Značajan doprinos vraćanju tekija 
u okvire Islamske zajednice dati će šejh Fejzulah 
Hadžibajrić. Vidjeti: Samir Beglerović, op. cit, str. 
10-39. 


10. Šejh Čolić hadži Mustafa efendija, El ezkaru vel 
evradu — evidencije i definicije osnovnih ideološ- 
kih i religioloških učenja, str. 8. 


11. Hullasatul-evlijail-arifin šejh Tadžuddin Usma- 
nija Hindija, kaddesallfahu sirrehu, Miftahul-me'ijje 
fi tarikatin-nakšibendijje — Ključna spoznaja islam- 
skog tarikatskog učenja — uvod u mistički i gno- 
stički tarikat, prijevod i komentar: Šejh Čolić hadži 
Mustafa efendija, izdavač: Tekijski odbor Šejh Hu- 
sejn-Babine tekije — Živčići, Visoko, 1999., str, 28. O 
vezivanju za Više šejhova šejh, šehid, Medžđuddin 
el-Bagdadi kaže: "Što je više posrednika u ilm-i 
batinu, odnosno, što je veći broj onih od kojih salik 
uzima fejz, utoliko je I on vrijedniji i bolji, To je zbog 
činjenice da se umnožavanjem hakikatskih nureva, 
koji sijaju u srcima mešaiha, a koje oni crpe sa kan- 
dilja vjerovjesništva (nubuvvet), omogućava mu- 
ridu da njegov put postane još svjetliji! Muham- 
med Parsa, Muhammed Bahadeddin hazretleri'nin 
sohbetleri (RISALE-I-KUDSIUJJE), terciime: Necdet 
Tosun, Erkam yayinlari, Istanbul, 1998. str.26-7. 


12, Iščitavanje, studiranje. 
13. Ponavljanje, redigovanje. 


14. Sejid ef. Đozić, Kratka biografija pisca ovog ki- 
taba, op. cit, str. 449. 


15. Muharem Omerdić, op. cit, 


16. O nakšibendijskom tarikatu više vidjeti: Dr. 
Rešid Hafizović, Temeljni tokovi sufizma, Bemust, 
Sarajevo, 1999. str. 425-430., 


17. Čolić, h. Mustafa ef, Tarikat je, zapravo šerijatski 
šerijat, str. 12. 


18. Iz nedatiranih intervjua sa Ibranim efendijom 
Babićem. 


19. Sura Ali Imran, 190-191, 
20. Saputnik. 


21. Šejh Čoljć hadži Mustafa efendija, El Ezkaru vel 
evradu — evidencije | definicije osnovnih ideološ- 
kih i religioloških učenja, str. 8. 
22. Muharem Omerdić, op. cit, 


23. Uzimajući ovaj intervju od Ibrahim ef. Babića 
prisjetili smo se uloga imama Homeinija i allame 
Tabatabija. 


24. Čolić, h. Mustafa ef, Tarikat je, zapravo šerijatski 
šerijat, str. 12. 


25. Iz nedatiranih intervjua sa šejhom Šefikom Ali- 
ćem, vekilom Halid efendije. 


26. Džemal Ćehajić, op. cit, str. 55. i 59. 


27. "Lanac po kome se prenosi tarikatsko znanje u 
neprekidnom redoslijedu od Allahovog poslanika 
Muhammeda a.s. pa sve do šejha (muršida) našeg 
vremena! Fejzulah Hadžibajrić, op. cit, str. 209. 


28. Džemal Ćehajić, op. cit, str. 59. 


29. Ovaj hadis izrečen je na povratku s oprosnog 
hadža u oazi Humm. Vidjeti: Tefsir Ibni Kesir, Skra- 
ćeno izdanje, Sarajevo 2000. str. 1206, Drugi hadis 
koji je daleko prisutniji u literaturi: "Ostavljam vam 
Knjigu Božiju i sunnet Njegovog Poslanika. Ako ih 
se budete pridržavali, nikada nećete zalutati" Alla- 
hov Poslanik, sallallahu alejhi ve alihi ve selleme, 
izrekao je prilikom poznatog govora koji je održao 
na Arefatu, za vrijeme oprosnog hadždža, Vidjeti: 
Malik ibn Enes, El-Muvetta; Daru ihjait-turasil- 
'arebijj, Kairo, bez godine, 2/899., hadis br. 1594; 
Muhammed Husejn Hejkel, Život Muhammeda, a. 
s. El-Kalem, Sarajevo, 2004, str. 531, 


Mensur Valjevac 

MRSKO NG 


ŠEJHOV INTELEKTULANI RAD 
Životni put i rad uvaženog šejha na 
intelektualnom planu, kako je već ista- 
knuto, bio je jako plodan. On je ostavio 
veliki broj autorskih djela, prijevoda i 
komentarisanih prijevoda. Do sada je 
objavljeno preko dvadeset naslova, a još 
skoro tolik ih je u rukopisima i pripremi i 
čeka se njhovo objavljivanje. Pored toga, 
šejh je bio učesnik i nekoliko znanstvenih 
skupova na kojima jje bio i izlagač. 


Autorski radovi 

Već smo istakli da je rezultat tog ne- 
ponovljenog životnog iskustva, do da- 
nas, preko dvadeset objavljenih autor- 
skih knjiga, prijevoda i drugih radova i 
još toliko radova koji čekaju u rukopi- 
sima ili su spremni za štampu. To šejha 
Čolića svrstava u najplodnije autore su- 
fijske provenijencije našeg podneblja. 

Skoro je nevjerovatno da je toliko 
intelektualno pregnuće mogao pokaza- 
ti jedan imam, što, nedvojbeno, govori 
da je život šejha Mustafa-efendije Čoli- 
ća bio ispunjen do posljednjeg dana. 

On je, jednostavno, bio izuzetan 
pregalac i istraživač koji je znao raspo- 
rediti svoje vrijeme i obaveze i ustrajati 
u svemu što je bilo predmet njegova in- 
telektualnog i duhovnog zanimanja. 

Pored toga što je mnogo prevodio, 
šejh je pisao i vlastita djela. Sva njego- 
va djela izraz su lične tesavvufske misli 
i usmjerenja. 

Lepeza tema i pitanja kojima se šejh 
bavi u svojim autorskim djelima, kako 
će se u nastavku vidjeti, jako je široka. 

Glavna karakteristika njegovog au- 
torskog rada je originalnost i autentič- 
nost. Pored toga, on je razvio i vlastitu 
leksiku koja izvire iz duha kur'ansko-ha- 
diskih iskaza i značenja i koja, vrlo če- 
sto, izgleda nestandardizirano. Šejh je 
razvio veoma osebujan stil izražavanja, 
s veoma suptilnim i, nadasve, vrlo pre- 
ciznim značenjima. 

Do danas je objavljeno devet autor- 
skih djela šejha Čolića, | to: 

1. Čolić Mustafa (El-Fekirul-hakir), 
ZBIRKA KRATKIH MINBERSKIH HUTBI 
(rio5l dana dp oda), Jajce, 1960., 
broj stranica 120. 

2. slgla LSsvi EL EZKARU VEL EVRA- 


DU -— EVIDENCIJE I DEFINICIJE 
OSNOVNIH IDEOLOŠKIH | RE- 
LIGIOLOŠKIH UČENJA, autor: 
Šejh Čolić hadži Mustafa 
efendija, izdavač: Šejh Čolić 
hadži Mustafa efendija Viso- 
ko, 1998., broj stranica 386. 

3. ISA, alejhisselam, U 
SVJETLU ISLAMSKE TRADICI- 
JE, autor: Šejh Čolić hadži 
Mustafa efendija, izdavač: 
Grafičko izdavačko predu- 
zeće "Bosnagraf", Visoko, 
2000., broj stranica 264. 

4. SA BISMILOM A BEZ 
BISMILE, autor: Šejh Čolić 
hadži Mustafa efendija, iz- 
davač: Tekija Šejh Husejn- 
baba Zukić, Hukeljići-Živčići 
(Fojnica), Visoko, 2000., broj 
stranica 179. 

5. 3 J556 JuAKI 53 
LAS SLIKE 3 SL 8122 uslja ZBIRNI 
ILMIHAL ISLAMIZACIONIH STANJA | PITA- 
NJA ZA ODRASLE! DORASLE, autor: Šejh 
Čolić hadži Mustafa efendija, izdavač: 
Tekija Šejh Husejn-baba Zukić, Huke- 
ljići-Živčići (Fojnica), Visoko, 2001., broj 
stranica 445. 

6. SROČENI ILMIHALSKI TEKSTOVI, sa- 
stavio i sročio: Šejh Čolić hadži Musta- 
fa efendija, izdavač: Tekija Šejh Husejn- 
baba Zukić, Hukeljići-Živčići (Fojnica), 
Visoko, 2001., broj stranica 169. 

7. BOŽANSKE OBJAVE — KITABSKE | 
EKVANSKE, autor: Šejh Čolić hadži Mu- 
stafa efendija, izdavač: Tekija Šejh Hu- 
sejn-baba Zukić, Hukeljići-Živčići (Foj- 
nica), Visoko, 2003., broj stranica 141. 

8. gluszl gle ia! pSLS BOŽANSKI 
GOVOR I INSANSKI JEZIK, autor: Šejh 
Čolić hadži Mustafa efendija, izdavač: 
Tekija Šejh Husejn-baba Zukić, Huke- 
ljići-Živčići (Fojnica), Visoko, 2006., broj 
stranica 124. 

9. EL-MEKTUBATU — OSOBNE PRO- 
MOCIJE I VLASITE EMOCIJE, autor: Šejh 
Čolić hadži Mustafa efendija, izdavač: 
Tekija Šejh Husejn-baba Zukić, Huke- 
ljići-Živčići (Fojnica), Visoko, 2007., broj 
stranica 398. 

Podvrsta autorskih djela Šejha Čoli- 
ća su i njegovi naučni radovi: 

1. Čolić, šejh i muderis hadži Mu- 


stafa efendija, džematski imam u Jajcu, 
NEKOLIKO RECEPATA DUHOVNIH GOZ- 
BI I LIJEKOVA (ramazanski podsjetnik i 
upute pobožnim džematlijama), Jajce, 
ramazan, 1400. h. g. (1980.) 

2. Čolić, h. Mustafa Šemsi derviš ta- 
rikati muhammedijje-i-kur'anijje, ANA- 
LIZA I ANALITIKA EVIDENTNOG BOŽAN- 
SKOG OBZNANBENOG UNIVERZUMA 
I NJEGOVOIH FAKULTIVITETA: INSANA, 
KUR'ANA I ALEMSKOG UNIVERZUMA, 
Zbornik radova, 1. seminar o Časnom 
Kur'anu, Zenica, 31.03.— 01.04.,1996. 

3. Čolić, Mustafa, TRAŽEĆI NOVINU 
SEBE, BLAGAJ — islamsko predanje i 
bošnjačko naslijeđe, 1/1/1997. 

4. ČOLIĆ hadži Mustafa. Šemsi ve 
Ruhi, EVIDENCIONA ANALIZA FIZIČKOG 
I METAFIZIČKOG ČOVJEKA, referat sa 6'" 
International Congress of the WIAMH, 
Tuzla, Bosnia and Herzegovina, August 
13 — 15, 1999., objavljen u zborniku: 
Duhovnost i mentalno zdravlje, uredili: 
Osman Sinanović, Rešid Hafizović i Izet 
Pajević, "SVJETLOST" Sarajevo, 2002. 

5. Čolić, šejh Mustafa, MOGUĆNOST 
OBNOVE RAZRUŠENOG BRAKA IZMEĐU 
NAUKE I VJERONAUKE, (Isa-begova teki- 
ja u Sarajevu), Zbornik radova Udruže- 
nja Obnova Isa-begove tekije, Sarajevo, 
2006. 

6.Čolić, h, Mustafa ef., TARIKAT JE, 
ZAPRAVO ŠERIJATSKI ŠERIJAT (intervju), 

Preporod -— islamske informativne novi- 
ne, br., 13/596, 15. septembar, 1996. 


Prijevodi 

Pored velikog broja autorskih djela 
šejh je ostavio i značajan broj prijevo- 
da. 

Već ranije je istaknuto da je šejh bio 
izuzetan poznavalac arapskog jezika, a 
poznavao je i turski jezik. 

Njegovi prijevodi nekada su do- 
slovni, nekada prilagođeni i prepričani, 
a nekada prokomentarisani i dodatno 
objašnjeni. Komentari su mu auten- 
tični i odraz su njegovog 
tesavvufskog mišljenja i 
halova. 

Neke prijevode šejh 
Čolić je dva i tri puta radio 
i dorađivao. 

Skoro da je nepoznato, 
u našoj petstogodišnjoj 
historiji, da je jedan imam 
uložio toliko truda i ener- 
gije na prevođenje djela 
naše religijske i duhovne 
tradicije. 

Šejh nije prevodio 
samo jednostavna djela. 
On je preveo npr., dva puta, 
najsloženije djelo sufijske 
gnose Fususul-hikem. 

Njegovi prijevodi mogu 
se kategorisati kao doslov- 
ni, prepjevani, komenta- 
risani i kraći. Do sada ih je 
objavljeno šesnaest: 

1. Imam hafiz fakih Ebu 
Zekrijja Muhjuddin Jahja 
Nevevi, r.a.,, VRTOVI POBO- 
ŽNJAKA -— IZRAZA BOŽIJEG 
POSLANIKA, za potrebe 
članova Udruženja ilmije 
u Jajcu i Bugojnu, sa arap- 
skog preveo Čolić Mustafa, 
džematski imam i ruko- 
vodilac seminara u Jajcu, a po nalogu 
Udruženja ilmije izradio Omerdić Mu- 
harem rukovodilac seminara u Bugoj- 
nu i džam. imam u Pruscu, bez mjesta 
izdanja, 1974., broj stranica 396. 

2. IBLISOVA ISPOVIJEST ALLAHOVOM 
POSLANIKU MUHAMMEDU A. S,, s arap- 
skog Mustafa ef. Čolić, Kadirisko-be- 
devijska Tekija Čeljigovići — Sarajevo, 
1993. 

3. Imam Ebu Abdullah Muhammed 
ibni Sulejman El-Džezuli, DELAILUL — 
HAJRAT (Zbirka salata i selama), preveo 
sa arapskog i sročio: šejh hadži Čolić 
ef. Mustafa - džam. imam Esme-sulta- 
nije džamije u gradu Jajce, uredili: sejjid 
šejh h. Halid ef. Salihagić, Ibrahim ef. 


Numanagić r.a. i Hazim ef. Numanagić, 
izdavač: "NABA" VISOKO, suizdavač: 
PGD "BOSNAGRAF"VISOKO, u Visokom, 
maja 1995. godine, broj stranica 231. 
(prvi prijevod) 

4. Prijevod Risale "ŠTA JE TARIKAT, 
HAKIKAT I MA'RIFET", od Velike Dinske 
Zvijezde Šejha Muhjuddina el-Arebi, 
k.s., prijevod sa arapskog: Šejh Musta- 
fa ef. Čolić, objavljeno u zborniku Ibni 
Arebi — Šejh Ekber — Tesavvufski prikaz, 
izdavač: Kadirijsko-bedevijska Tekija 
Čeljigovići — Sarajevo, Sarajevo, 1997. 

5. Allametul-muhakkik šejhul-alim 


Novosagrađena džamija 
Ešme-Sultanije naken 
četničkog rušenja 


Muhammed efendija Rumija Bergivija 
hanefija, ET TARIKATUL MUHAMMEDIJ- 
JETUL ISLAMIJJETU — EVIDENCIJE I DEFI- 
NICIJE ISLAMSKIH ŠERIJATSKIH UČENJA 
I VJEROVANJA, prevodilac i komenta- 
tor: Šejh Čolić hadži Mustafa efendija, 
izdavač: Šejh Čolić hadži Mustafa efen- 
dija Visoko, 1998., broj stranica 413. 

6. = Hullasatul-evlijail-arifin — šejh 
Tadžuddin Usmanija Hindija, kadde- 
sallahu sirrehu, MIFTAHUL-ME'IJJE FI 
TARIKATIN-NAKŠIBENDIJJE — KLJUČNA 
SPOZNAJA ISLAMSKOG TARIKATSKOG 
UČENJA — UVOD U MISTIČKI I GNOSTIČ- 
KI TARIKAT, prijevod i komentar: Šejh 
Čolić hadži Mustafa efendija, izdavač: 
Tekijski odbor Šejh Husejn-babine te- 

kije — Živčići, Visoko, 1999. godine, broj 
stranica 208. 

7. Šejhul-ekber ibn Arebi, kadde- 
sallahu sirrehu, 45523 LS APSO- 
LUTNA I EVIDENCIONA, DE FAČTNA I DE 
IURNA EGZISTENCIJA — OPSTOJANJE | 
POSTOJANJE; OSOBNA SPOZNAJA svoga 
i svjetskoga subjekata i njegove egzisten- 
cije, prevodilac i komentator: Šejh 
Čolić hadži Mustafa efendija, izdavač: 
Tekija Šejh Husejn-baba Zukić, Huke- 
ljići-Živčići (Fojnica), Visoko, 2000., broj 
stranica 47. 

8. Allame šejh Muhammed ibni Su- 


lejman El-Bagdadi, El-Halidi, En-Nak- 
šibendi, kaddesallahu sirrehu, 554 
ŠI IŽIJI AZIJI gd MIJU Zna d ZNAN- 
STVENI TARIKATSKI PRIRUČNIK | VAS- 
PITNI SUFIJSKI UDŽBENIK, prevodilac i 
komentator: Šejh Čolić hadži Mustafa 
efendija, izdavač; Tekija Šejh Husejn- 
baba Zukić, Hukeljići-Živčići (Fojnica), 
Visoko, 2000., broj stranica 152. 

9. Muhammed Ebu Hamid El-Ga- 
zali, rahmetullahi te'ala alejhi, ts 
oZlIl poslić sl) du LEE ZAGONETNOSTI 
I NEPOZNANICE METAFIZIČKOG SRCA 
(METAFIZIČKOG ČOVJEKA), prevodioc i 
komentator: Šejh Čolić hadži Mustafa 
efendija, izdavač: Tekija Šejh Husejn- 
baba Zukić, Hukeljići-Živčići (Fojnica), 

Visoko, 2000., broj stranica 203. 

10. Kutub, Gavs, Pir, Šejh Abdul-Ka- 
dir el-Gejlani, kaddesallahu sirrehul- 
aZiIZ, 4535231 UL}! SPASONOSNA PO- 
SLANICA (saopćenje, objava, rasprava), 
prevodilac i komentator: Šejh Čolić 
hadži Mustafa efendija, izdavač: Tekija 
Šejh Husejn-baba Zukić, Hukeljići-Živ- 
čići (Fojnica), Visoko, 2000., broj strani- 
ca 98. 

PE Šejh Abdul-Kadir ibni Ahmed 
Kehevani, NALA BI PLSMII Pide Pet 
ZAAU NE Bet SEE) PŽŽJI SINTAKSA NA- 
UČNOG | VJERONAUČNOG JEZIKA ZNA- 
TIŽELJA SVAKOG "MURIDA" I POTREBA 
SVAKOG "FERIDA", preveo i komentari- 
sao: Šejh Čolić hadži Mustafa efendija, 
izdavač: Tekija Šejh Husejn-baba Zukić, 
Hukeljići-Živčići (Fojnica), Visoko, 2001., 
broj stranica 345. 

12. TARIKATSKI PIROVI — DINSKI 
ISLAMSKI REALIZATORI (kaddesallahu 
esrarehum), sabrao i evidentirao: Šejh 
Čolić hadži Mustafa efendija, izdavač: 
Tekija Šejh Husejn-baba Zukić, Huke- 
ljići-Živčići (Fojnica), Visoko, 2001., broj 
stranica 269. 

13. Imam Ebu Abdillah Muhammed 
ibni Sulejman El-Džezulijju — rahmetu- 
Ilahi alejhi, = SNLAJI 55 3 Sl dx; 
ELSE PJIg polisi a MIL ao ALSLSJI aje 
DELAILUL-HAJRAT - SALAVATI I SELAMI 

ALLAHOVA POSLANIKA MUHAMMEDA, 
sallallahu alejhi ve selleme, preveo i 
prevod sročio: Šejh Čolić hadži Musta- 
fa efendija, izdavač: Tekija Šejh Husejn- 
baba Zukić, Hukeljići-Živčići (Fojnica), 
Visoko, 2002., broj stranica 260+91. 
(drugi prijevod) 

14. Et-Tadžuddinijju veš-Šejhus-Su- 
fijju Ahmed b. Muhammed b. Ataullaha 
El- Iskenderijju — radijallahu anhu, zu 
ZEBI ZLLAo5 IAN SVEVIŠNJI ALLAH | NJE- 
GOV ZIKRULLAH, prevodilac i komen- 
tator: Šejh Čolić hadži Mustafa efen- 
dija, izdavač: Tekija Šejh Husejn-baba 
Zukić, Hukeljići-Živčići (Fojnica), Visoko, 
2003., broj stranica 358. 

15. Šejhul-Ekber Muhjuddin ibn 
Arebi, kaddesallahu sirrehu, s=2I ERA 
BRILJANTI MUDROSTI (Tekstovi mudrosti, 
biti i suštine), prevodilac i komentator: 
Šejh Čolić hadži Mustafa efendija, iz- 
davač: Tekija Šejh Husejn-baba Zukić, 
Hukeljići-Živčići (Fojnica), Visoko, 2005., 
broj stranica 455. 

16. Sejjid hafiz Muhammed hadži 
Husejn-zade, rahmetullahi alejhi, KAJ- 
MAK MUDROSTI — Zublja istinitosti o 
Velikom i Malom svijetu, prevodilac i 
komentator: Šejh Čolić hadži Mustafa 
efendija, izdavač: Tekija Šejh Husejn- 
baba Zukić, Hukeljići-Živčići (Fojnica), 
Visoko, 2006., broj stranica 266. 

U Zaključku rada čiji kraći prikaz 
smo dali u ovom serijalu, između osta- 
log je rečeno: 

1. Šejhov životni put je obrazac na 
koji se mogu ugledati imami, daije i su- 
fije kako bi požrtvovan trebalo da bude 
islamski pregalac koji ne žali ni vreme- 
na, ni truda, ni samoga sebe da bi bio u 
službi svoje plemenite i časne misije. 

2. Šejh je, svojom usmenom i pisa- 
nom riječju, dao značajan doprinos u 
izučavanju, očuvanju i prenošenju su- 
fijske misli i prakse u našim krajevima. 

3. Do danas je objavljeno preko 
dvadeset autorskih knjiga, prijevoda i 
drugih radova šejha Čolića, a još toliko 
ih čeka u rukopisima i pripremi. Glavna 
karakteristika njegovog autorskog rada 
i komentarisanih prijevoda je original- 
nost i autentičnost. 

4. U šejhovim autorskim djelima i 
prijevodima obrađena su najznačajnija 
pitanja kojih se doticao muslimanski 
genij tokom povijesti, posebice onaj 
sufijske provenijencije, kao što su pita- 
nja: egzistencije, njene kategorizacije, 
Obznana Allaha Uzvišenog, Savršenog 
Čovjeka, Svijeta, sistematizacije ideo- 
logija i religija i dr., kao i šejhova posve 
nova i originalna razumijevanja i tuma- 
čenja tih tema i pitanja. 


;) o, 9 NG 


LIVIJE PERVRKŽŽU 


1 


re 


Metalno TAZeni COJji 


UI, Sarajevska 364, 72 000 Zenica 
Bosna i Hercegovina 


, E-mail: metal,tsObih,net.ba 
Tel: +? 387 32 421 794, Fax: ++ 387 32 421 796 
) WWwW, metalno. com 


